Fuglsø Koncerter A/S

Killer Queen
2022-04-30 | Hotel Fuglsøcentret, Dragsmurvej 6, Knebel, 8420, Danmark
Med Patrick Myers i rollen som Freddie Mercury er det bare at glæde sig til en aften spækket med Queens klassiske hits i denne tribute-forestilling, som er det nærmeste du kan komme et live Queen-show, som det oprindelig var. Med autentiske instrumenter, samme scenografi og lys, ingen kor eller blæsere, bare slet & ret Queen som det var i ”gode gamle dage”…
Queen er et af verdens største rockeband – nogensinde.
Selv om Queens karismatiske vokalist Freddie Mercury døde i 1991 så lever musikken videre i allerhøjeste grad. Hvem kender ikke hits som: We are the Champions, Bicycle Race, Bohemian Rhapsody og Crazy Little Thing Called Love?
Killer Queen har turneret i hele Europa og er udnævnt til Worldwide Tribute Band of the Year
Hele juli måned 2020 er bandet på USA turne
Middagen er kl. 17.30, koncerten starter kl. 20.00. Dørene åbnes kl. 19.30.

Kim Wilde koncert
2022-05-06 | Hotel Fuglsøcentret, Dragsmurvej 6, Knebel, 8420, Danmark
Greatest hits tour
Kim Wilde, engelsk popsanger og professionel gartner.
Hun debuterede i 1981 med hittet “Kids in America”, som blev nummer to på den engelske singlehitliste. Siden har hun udgivet adskillige singler og albums og solgt over 15 mio. albums og 50 millioner singler.
I 2006 gjorde hun, efter i mange år at have arbejdet som tv-gartner på BBC, et comeback med cd’en “Never Say Never”
Kim Wilde besøgte forøvrigt Hotel Fuglsøcentret i 2019 til et brag af en koncert, der var totalt udsolgt.
Stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

Poul Krebs
2022-05-07 | Hotel Fuglsøcentret, Dragsmurvej 6, Knebel, 8420, Danmark
”En af dansk poprocks bedste iagttagere”, har BT kaldt ham. Jyllands Posten har skrevet om ”…en troværdig og ligefrem kunstner i særklasse” – mens Gaffa har karakteriseret Poul Krebs som ”en ualmindeligt kultiveret musiker, der presser sig selv til det yderste for at give publikum en oplevelse, de aldrig glemmer.”
Gennem karrieren har Poul Krebs altid været leveringsdygtig i både underfundige og skæve historier, fra den rejse igennem livet, der i hans tilfælde ikke altid er gået af den lige vej. En rejse der har gjort Poul Krebs til en af landets mest populære kunstnere – og som undervejs har udmøntet sig i albums som ”Små Sensationer”, ”Kosmorama”, ”Forbandede Vidunderlige Tøs”, ”Fri Som Et Forår”, ”Morgendagens Tåber”, ”På En God Dag”, ”Asfalt og senest ”Maleren og delfinerne på bugten”. Det nye udspil gik direkte ind som #1 på listen over de mest solgte udgivelser i Danmark – og blev af BT kaldt for ”Et af Krebs bedste album”.
Poul Krebs har i løbet af sin lange karriere skrevet langt over 500 sange, har spillet mere end 1000 koncerter og har efterhånden udgivet 24 albums (alt iberegnet), tilsammen solgt i langt over 1 million eksemplarer.
Middagen er kl. 17.30, koncerten starter kl. 20.00. Dørene åbnes kl. 19.30.

Birthe Kjær & Feel Good Band
2022-05-20 | Hotel Fuglsøcentret, Dragsmurvej 6, Knebel, 8420, Danmark
Der hersker ingen tvivl om Birthe Kjærs stadig store popularitet – en favorit hos anmelderne! ”Fuck Britney! Birthe vælter Smukfest”– Ekstra Bladet
”Birthe Kjær fik teenagere til at ”moshpitte”” – BT
”Kjær var kult på Langeland” – Fyens Stiftstidende
Efter et forrygende 2019, hvor Birthe Kjær & Feel God Band høstede den ene flotte anmeldelse efter den anden, er Birthe Kjær klar til 2020. Med en uimodståelig charme og smittende glæde indtager Birthe & Feel Good band scene efter scene landet over, og efterlader altid publikum i et inferno af “syng med”, gummibåde og klapsalver – holdet er nok det tætteste man i dagens Danmark kommer på et ægte kultorkester.
”Feel Good Band”, består af rytmegruppe, 3 blæsere samt 2 korpiger, i alt 9 personer, under ledelse af kapelmester Ronnie Flyvbjerg. Repertoiret spænder helt fra starten i 1968 af Birthe Kjærs karriere med sange som “Arrivederci Franz”, ”Pas på den knaldrøde gummibåd”, ”Sommer og sol”, og ”Tennessee Waltz” – alle sange som publikum kan synge med på. Og selvfølgelig maler de Byen rød. Sammen med de dygtige korpiger bliver der også sunget forskellige medley`er sammensat af danske såvel som udenlandske grandprix sange. Det hele bliver blandet med swingende evergreens fra Birthes album ”Smile”, som hun udgav i 2011, med sange som ”Such a night” og “Slow boat to China”. I efteråret i 2015 udgav Birthe Kjær sit nye pop-album “Lige fra hjertet”, med sange som “Sku ́vi ikke lave lidt ballade”, “Achy breaky heart” og “Du betyder alt for mig”. Sidste sang i duet med Bobo Moreno.
Ved det store Dansktop Prisshow i Herning i 2016 modtog Birthe Kjær prisen for Bedste kvindelige Dansktopsanger – og året efter fik hun hele 2 priser, nemlig prisen for Bedste Koncertnavn og Æresprisen 2017 for et langt professionelt virke i branchen. Igen i 2019 blev Birthe nomineret til hele 2 priser ved Dansktop Prisshowet i Herning – nemlig som Årets koncertnavn og Årets sangerinde – Birthe modtog begge priser.
I 2017 medvirkede Birthe Kjær for første gang i en animationsfilm – nemlig “Dyrene i Hakkebakkeskoven”, hvor hun lægger stemme til Bedstemor Skovmus.
På ”SMUK FEST” 2018 i Skanderborg blev Birthe Kjær tildelt POLKA VERNERS LEGAT.
I 2018 fejrede Birthe så sit 50-års pladejubilæum med et storslået show i landets Kulturhuse, hvor udsolgte huse bekræftede, at der stadig er brug for en af vores dygtigste solister, som kan få salen med på fællessang og godt humør. Her viste hun også sin alsidighed med et bredt repertoire fra viser til pop, country og jazz. Genrer som hun har udgivet på cd ́er gennem årene.
Middagen er kl. 17.30, koncerten starter kl. 20.00. Dørene åbnes kl. 19.30.

Fuglsø sommerophold 2022
2022-06-01 - 2022-10-10 | Hotel Fuglsøcentret, Dragsmurvej 6, Knebel, 8420, Danmark
Fuglsø sommerophold 2022 for 2 personer til kun kr. 2.198,00 (tilbuddet gælder fra 1. juni til 10. oktober 2022)

2 overnatninger i dobbeltværelse med dobbeltseng.
2 stjerneskud eller klassiske burgers på ankomstdagen eller afrejsedagen (angives ved bestilling) med 1 fadøl, vand eller et glas vin til hver.
2 billetter til Memory Lane Rockmuseum på Fuglsøcentret
Stor middagsbuffet begge aftener
Dejlig morgenbuffet begge dage
Fri kaffe og te under hele opholdet
Gratis spil på vores 9-hullers naturgolfbane
Gratis wi-fi på værelset

OBS: Begrænset antal pladser ledige hver dag.
Børn på 4-12 år afregnes til halv pris, børn 0-3 år er gratis (i forældrenes seng)
Ønskes opredninger anbefaler vi at booke familieværelse eller Molbosuite (tillæg kr. 200,- pr. nat pr. betalende voksen) – kontakt os for at høre nærmere.
Vi gør opmærksom på at opholdet skal bestilles mindst 5 dage før den ønskede ankomstdato.
Efter købet skal selve opholdet bookes pr. mail: til@fuglsoecentret.dk
Forud for køb af opholdet, er du velkommen til at rette henvendelse til os, for forespørgsel på ledige datoer.

Boney M. featuring Liz Mitchell
2022-06-10 | Hotel Fuglsøcentret, Dragsmurvej 6, Knebel, 8420, Danmark
Det bliver et fantastisk show med storslåede 70’er-hits som Daddy Cool, Rivers Of Babylon, Ma Baker, Rasputin, Mary’s Boy Child, Sunny og Painter Man.
Boney M var og er stadig discoens nummer 1, og der er lagt op til dans, kærlighed og energi under hele koncerten. Liz Mitchell var medlem af Boney M fra de blev dannet i 1976 og hun er altid blev betragtet som Boney M.’s ledende vokalist. Det er blevet sagt at “Alle medlemmer (af Boney M.) kunne erstattes, undtagen Liz”.
Stående koncert
Middagen er kl. 17.30, koncerten starter kl. 20.00. Dørene åbnes kl. 19.30.

KATRINA from Katrina & The Waves
2022-06-11 | Hotel Fuglsøcentret, Dragsmurvej 6, Knebel, 8420, Danmark
KATRINA LESKANICH
Katrina and the Waves var en britisk rockgruppe, kendt for megahittet “Walking on Sunshine” i 1985, og som vindere af Eurovision Song Contest i 1997 med “Love Shine a Light” for Storbritannien.
Katrina turnerer i dag verden rundt med sit nye Band, herunder Danmark, hvor Katrina udødelige hits bliver flittigt spillet på landets playlister.
Katrina er, som sanger, stærkt inspireret af Motown og Amerikansk rock, og hendes CV er spækket koncerter hvor hun har turneret sammen med andre verdensstjerner som: Wham, The Beach Boys, Don Henley, Pointer Sisters, Chaka Khan, The Kinks, Fleetwood Mac osv. En af disse koncerter var til 4. juli i Washington DC for over 250.000 publikummer.

Middagen er kl. 17.30, koncerten starter kl. 20.00. Dørene åbnes kl. 19.30.

Andrew Strong
2022-06-17 | Hotel Fuglsøcentret, Dragsmurvej 6, Knebel, 8420, Danmark
Som 16-årig fik han rollen som Deco Cuffe i musicalfilmen The Commitments (1991), der er baseret på bogen af Roddy Doyle.
Filmen er bl.a. kendt for hans fortolkning af “Mustang Sally”, og soundtracket blev nomineret til en Grammy Award.
Efter gennembruddet med The Commitments udsendte Andrew Strong sit debutalbum, Strong i 1993.
I 1998 sang han duetterne “Every Time You Cry” og “Experience” med den danske sangerinde Jette Torp på hendes album, Here I Am.
Efterfølgende skrev han kontrakt med det danske pladeselskab CMC i 2000, og indspillede albummet Out Of Time i Puk-studierne med Jan Sivertsen som producer.
Albummet fulgte op på stilen fra The Commitments med fortolkninger af rock-, soul-, og R&B-klassikere, og blev en stor succes i Skandinavien. Albummet solgte 80.000 eksemplarer i Danmark.
Han har turneret med kunstnere som The Rolling Stones, Elton John, Prince, Lenny Kravitz og Bryan Adams.
Middagen er kl. 17.30, koncerten starter kl. 20.00. Dørene åbnes kl. 19.30.

Moonjam
2022-06-18
Pop-tryllerier, musik-magi for ører og øjne, krop og sjæl. Sådan kunne man godt beskrive fænomenet MOONJAM…
Alle kender sangene og musikken, som hittede sidst i firserne og i halvfemserne, men har du været til en Moonjam-koncert, så vil du vide at det der opstår live, lige nu og her, lige i dette uendelige øjeblik, hvor de efterhånden ret så garvede musik-magikere, spiller med ekvilibristisk ekspertise, og improviserer med et pop-øre-overskud af dimensioner, kan tage dig på en enestående rytmisk melodisk rejse ud i universet, og ind i dit inderste følelsesregister. Nostalgi, melankoli, glæde, lykke; en dans og syng-med-oplevelse, der bare sætter sig smukt i din bevidsthed, et musikalsk minde du ikke vil være foruden…!
Morten Kærså og brormand, Rasmus Kærså, har holdt fast i Moonjam-konceptet, ikke mindst i løbet af de sidste 5-6 år – med mere end 60 koncerter om året – hvor de har banket Moonjam op under stjernerne igen. Moonjam er nærmest større og vildere end dengang hvor sange som Bag de blå bjerge, Gennem ild og vand, Belisa, Annabella, Midsommernat, Shaida osv. osv, blev til.
See You Soon – MOONJAM
Line-up sekstet:
Mikkel Nordsø guitar, Henriette Krogh drums, Maibrit Olesen vox, Bobby Ricketts sax, Rasmus Kærså bas/vox, Morten Kærså vox/keys
Middagen er kl. 17.30, koncerten starter kl. 20.00. Dørene åbnes kl. 19.30.

Vandreophold 2022
2022-06-21 - 2022-10-14 | Hotel Fuglsøcentret, Dragsmurvej 6, Knebel, 8420, Danmark
VANDREOPHOLD MIDT I NATIONALPARK MOLS BJERGE

HER BOR DU
Du skal bo på det naturskønne Fuglsøcenter, som ligger i hjertet af Nationalpark Mols Bjerge. Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
NATUREN DU VANDRER I
Nationalpark Mols Bjerges 180 km2 store istidslandskab har gennem tiden haft stor tiltrækningskraft på mange mennesker – og landskabet fortæller en historie om, hvilke urkræfter, der skabte området.
OPHOLDET
Green Active Tours er guides på alle turene. Hver tur er mellem 12-15 kilometer lang. Man skal have egen bil med, da turene starter forskellige steder i Nationalparken
PERIODER
06/09 – 09/09 2022
20/09 – 23/09 2022
11/10 – 14/10 2022
For at kunne se og vælge den ønsket dato for dit ophold, skal det først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.
Pris kr. 2.995,- pr. person i dobbeltværelse
Kr. 3.820,- pr. person i enkeltværelse

Hent som PDF

Stig og Vennerne
2022-06-24 | Hotel Fuglsøcentret, Dragsmurvej 6, Knebel, 8420, Danmark
Vær med til at hylde Bamses livsværk
Med sin karakteristiske stemme, joviale facon og sikre fornemmelse for det folkelige syng – med – hit sang Flemming ”Bamse” Jørgensen sig ind i den danske folkesjæl.
Nu har Stig Rossen & Vennerne sat sig for at hylde den folkekære sanger og sikre, at hans vidunderlige melodier ikke går i glemmebogen.
Stig Rossen og de oprindelige musikere fra Bamses Venner genopliver med kærlighed og respekt alle de kendte og elskede hits som “Vimmersvej”, “Jeg elsker kun dig”, “Kongens Have”, “Hvorfor går Louise til bal?”, “I en lille båd der gynger” og mange, mange flere.
Som Stig Rossen siger i begyndelsen af hver koncert: ”Den bedste måde vi kan hylde Bamse på, er ved at have en fest!” Og fest, det bliver der!
Middagen er kl. 17.30, koncerten starter kl. 20.00. Dørene åbnes kl. 19.30.

“Frankie Valli og The Four Seasons Experience” og “The Bootleg Beach Boys”
2022-06-25 | Hotel Fuglsøcentret, Dragsmurvej 6, Knebel, 8420, Danmark
Den ultimative musikalske oplevelse!
Vi er stolte af at kunne præsentere to af USAs mest berømte bands på en aften!
“Frankie Valli og The Four Seasons Experience” og “The Bootleg Beach Boys”.
Oplev den uforglemmelige lyd fra 60’erne bragt til live af ”The Frankie Valli og The Four Seasons Experience”! Bagefter, så gør ”dine surfbrædder” klar, da ”The Bootleg Beach Boys” spiller alle deres klassikere.
Vi fejrer alle dine yndlingshits, bl.a. ”Sherry”, ”Big Girls Don’t Cry” og ”Oh What A Night” og bagefter surfklassikerne ”Good Vibrations”, ”California Girls” og ”Surfin USA” – du kommer helt sikkert på en nostalgisk trip ”down memory lane”.
Så kom med os til en aften, du sent vil glemme!
Middagen er kl. 17.30, koncerten starter kl. 20.00. Dørene åbnes kl. 19.30.

Søs Fenger
2022-07-01 | Hotel Fuglsøcentret, Dragsmurvej 6, Knebel, 8420, Danmark
Søs Fenger – kendt og elsket af de fleste danskere, gennem flere generationer.

Søs Fenger startede for alvor sin karriere som popidol i News og har siden som solist bevæget sig sikkert rundt i mange genrer – pop, rock, jazz, viser, disco – og det både på dansk, svensk og engelsk. På én gang har Søs Fenger, således på forunderlig vis, formået at forvalte både sine musikalske interesser og sit store talent – og holdt fast i den svære kunst, at have sig selv og publikum med hele vejen.

At hun forstår at forene sødme og styrke er samtidig måske forklaringen på, hvorfor Søs Fenger er blevet rollemodel i flere generationer. Til koncerterne samler Søs et bredt publikum af hele familier til samme event; døtre, brødre, mødre, fædre, de unge teenagere, bedstemødre, svigerforældre, kærester, ægtepar som vil høre ”deres” sange – alle som kender og elsker Søs som performer og for hendes sange.

Søs Fenger er aktuel med hendes album “Vintermåne”. Albummet er hendes første julealbum og består af 17 sange der består af både danske salmer, amerikanske julesange samt en række nyindspilninger af Søs’ gamle hits. Fælles for alle sangene er at de hovedsageligt er båret af akustiske instrumenter og strygere.

I 2015 udgav Søs Fenger albummet ’Gnister’ lavet i samarbejde med Nordstrøm, sammen kalder de sig Fenger//Nordstrøm. Pop-projektet blev taget flot imod, hvilket udmøntede sig i at førstesinglen ”Casablanca” blev den fjerde mest spillede på P4, samt flere TV optrædener på både GO’ Morgen Danmark, GO’ Aften Danmark, Aftenshowet og det store indsamlingsshow Knæk Cancer.

Oplev Søs Fenger live i 2022
En uforglemmelig aften i selskab med Søs Fenger og hendes stjerneband. Hør sangene fra Søs hitkatalog som f.eks., ”Holder Øje Med Dig”, ”Inderst Inde”, ”Sidste Time”, ”Hvor end jeg går hen”, nogle af de nye, som radioørehængerne ”Kun Et Liv” og ”Er Det Så Forbi”(bla. fra Toppen af poppen). News hits som ”Du Er” og ”Jeg Elsker dig” er også med på repertoiret. Søs har herudover udvalgt en række ynglings sange.

Glæd dig til en koncert, hvor Søs, i tæt kontakt med publikum, personligt og ærligt øser ud af sine mange oplevelser fra et begivenhedsrigt liv som sangerinde, kvinde og store sociale engagement – om sin store passion; musikken og de virkelige historier bag de mange, gode sange!
Middagen er kl. 17.30, koncerten starter kl. 20.00. Dørene åbnes kl. 19.30.

Bruce Springsteen Cover Band
2022-07-02 | Hotel Fuglsøcentret, Dragsmurvej 6, Knebel, 8420, Danmark
De rocker, swinger, sveder og bløder i et musikalsk totalshow, der emmer af spilleglæde og godt kammeratskab. Oplev et af Danmarks bedste coverbands, når det på 11. sæson fortolker rockikonet Bruce Springsteen med en sådan indlevelse, præcision og varme, at publikum må overgive sige betingelsesløst – uanset om det er store eller små spillesteder.
E-Street Jam er ikke bare et kopiband, det er musik af høj kvalitet, spillet med hjertet af ægte musikere med rigtige instrumenter i en tid, hvor computer- skabte “hurtig-hits” overtager de musikalske platforme.
E-Street Jam spiller alle de kendt ørehængere, hits og ballader – fra Human Touch og Radio Nowhere, over Badlands, Born to Run og Born in the USA til The River, Hungry Heart og Dancing in the Dark.
Giv dig selv et skud Springsteen og tag med på en varm og medrivende musikalsk rejse, der med garanti får dig til at rocke, svede og smile på samme tid.
Middagen er kl. 17.30, koncerten starter kl. 20.00. Dørene åbnes kl. 19.30.

Gitte Hænning koncert
2022-07-16 | Hotel Fuglsøcentret, Dragsmurvej 6, Knebel, 8420, Danmark
Gitte Hænning med musikere. håndplukket til lejligheden.

Sidste år spillede Gitte Hænning på Fuglsøcenteret, koncerten havde som så meget andet været aflyst i et par år,men sidste år i 2020 lod det sig gør, (oprindeligt skulle det havde været med hendes tyske musikere, men pg.a. Corona, kunne de ikke komme til Danmark. )
Gitte fik hurtigt fat i sine gamle venner , Alex Riel, Mads Vinding, Henrik Gunde og Alain Apaloo, de var alle heldigvis ledige og spillede et brag af en koncert. det swingede som ingen anden dansk sangerinde kan swinge.
det blev en fantastisk koncert. blot synd, at der var corona restriktioner på – så der var udsolgt ved ca. 200 publikummer. men alle var glade, og stemningen var i top. så i juli 2022 bliver successen gentaget.
Gitte Hænning er en sjælden gæst på den danske musikscene. men når hun endelig har mulighed for at optræde i Danmark. og når det endelig sker, tager hun både publikum og anmeldere med storm. Hun fortæller om sit liv via musikken “Lysende stjernestunder med en verdens stjerne” lød beskrivelsen i avisen efter en af hendes tidligere koncerter.
“Jeg snakker med mig selv” og “Ta`med ud og fisk” er sange, som der kendetegner Gitte Hænnings tidligere successer på dansk grund. Men Gitte Hænning rummer meget mere. selvom hun med glæde og kærlighed ofte synger de gamle sange ved koncerterne.
Ved koncerten i juli 2022 bliver hun akkompagneret af Niclas Campagnol, en ny ung og lovende trommeslager, Mads Vinding, Alain Apaloo og Wolfgang Kähler pianist .
så der venter publikum en oplevelse i særklasse
Middagen er kl. 17.30, koncerten starter kl. 20.00. Dørene åbnes kl. 19.30.

Ivan Pedersen
2022-07-22 | Hotel Fuglsøcentret, Dragsmurvej 6, Knebel, 8420, Danmark
JEG LIGGER IKKE NED ENDNU.
NU 56 år på de danske scener, et bagkatalog på mere end 20 albums, over 700 registrerede sangtitler hos Koda, og et samlet pladesalg herhjemme på mere end en mio. albums, skulle man tro kunne sikre Ivan Pedersen veteranstatus her i landet. Men som sanger/sangskriveren selv udtaler:
”Jeg havde egentlig regnet med, at Nalle, Sebastian, Henning Stærk og jeg selv, skulle til at være veteranerne på den rytmiske, danske musikscene, nu hvor Peter Belli er ”gået af”. Men efter, at Ulven har annonceret sin tilbagekomst, så har det med veteranstatus måske lange udsigter for mig – men jeg ligger ikke ned endnu!”
Ikke desto mindre – og måske netop derfor – pakker sangeren stadig turbussen og tager på landevejen i også i 2022 med et nyt show indeholdende sange fra hele karrieren. Med sig har han sit musikerhold, hvis eminente alsidighed, kunnen og lysende spilleglæde hver gang tager publikum med storm på Ivan Pedersens forskellige lands-tourner siden 2016, hvor dette band samledes første gang i anledning af hans dengang 50 års jubilæum som professionel. Overalt får dette hold fremragende anmeldelser af både publikum, arrangører og presse.
Bandet udgøres af guitarist: Lars Krarup, bassist: Tove Sørensen, på keyboards: Søren Skov, guitarist og sanger: Nanna Larsen og hele holdet piskes frem af Klaus Menzer bag trommerne.
”Jeg glæder mig SÅ meget til at spille og synge med dette formidable hold igen!” siger sangeren, der med et smil husker den forrige tur, hvor mange af sangene, lige fra McKinleys, Backseat og fra Moonjamsrepertoirer ja, såmænd også et par sange fra Laban perioden, blev fundet frem fra gemmerne og serveret i nye friske arrangementer, alt sammen blandet med det bedste fra sangerens eget kendte solorepertoire. Sådan en kavalkade af sange vil det blive hvergang bandet ruller ud.
”Vi har så meget en fest på scenen imellem os, og en samlet udstråling, der kan mærkes helt ned på de allerbagerste rækker, og fordi der også er plads til de lidt poetiske og melankolske sange i programmet, så sendte vi hver aften publikum nynnende hjem, med smil på læben og sporene fra en lille våd tåre i øjenkrogen” – siger sangeren storsmilende.
Det vigtige element ”lyden” og teknikken på turen styres af en af landets bedste musik-teknikere, Michael Engman Torp
Ikke helt, men alligevel som ”snart veteran”, vil Ivan Pedersen og superholdet bevise på koncertstederne, at han BESTEMT ikke ligger ned endnu.
Middagen er kl. 17.30, koncerten starter kl. 20.00. Dørene åbnes kl. 19.30.

The Searchers
2022-07-30 | Hotel Fuglsøcentret, Dragsmurvej 6, Knebel, 8420, Danmark
MIKE PENDER’S SEARCHERS UK
THE ORIGINAL VOICE OF THE SEARCHERS
I 60’erne var der Beatles, The Rolling Stones og så The Searchers. Med mere end 40 mill solgte albums på verdensplan, har de beviset, at de var med til at revolutionere musikken i 60’erne. FUGLSØCENTRET bliver et af de 3 steder i Danmark de skal optræde i 2022. Denne aften bliver du præsenteret for verdenshit som: Sweet For My Sweet, Sugar And Spice, Needels And Pins, Don’t Throw Your Love Away og mange andre. !
Middagen er kl. 17.30, koncerten starter kl. 20.00. Dørene åbnes kl. 19.30.

Brian Downey’s ALIVE AND DANGEROUS
2022-08-05 | Hotel Fuglsøcentret, Dragsmurvej 6, Knebel, 8420, Danmark
BRIAN DOWNEY’S ALIVE AND DANGEROUS
– Founding member of Thin Lizzy
Brian Downey’s ALIVE AND DANGEROUS er opkaldt efter det legendariske Thin Lizzy live album “Live and dangerous” fra 1978.
Et album der af mange betegnes som verdens bedste live album.
Brian Downey har fundet sammen med guitaristen Brian Grace fra hjembyen Dublin i Irland. Grace har tidligere spillet med bl.a Brush Shields (Skid Row) og Andrew Strong (The Commitments). Han betegnes som én af irlands bedste guitarister.
Ligheden mellem frontfigur Matt Wilson og Phil Lynott både musikalsk og visuelt er slående. Samtidig med at man tydeligt kan høre inspirationen fra Phil Lynott bidrager han bestemt også med et personligt udtryk. Matt Wilson og guitarist Phil Edgar er hentet i Belfast i Nordirland hvor de spiller sammen i det populære band El Dude Brothers.
Glæd dig til en aften med Lizzy klassikere som The Boys Are Back In Town, Cowboy Song, Dancing in the moonlight, Whisky in the jar, Rosalie, Still in love with you, Warrior, Jailbreak m.fl.
Medvirkende:
Brian Downey: trommer
Matt Wilson: vokal / bas
Brian Grace: guitar / kor
Phil Edgar: guitar / kor
Middagen er kl. 17.30, koncerten starter kl. 20.00. Dørene åbnes kl. 19.30.

Creedence Tribute
2022-08-12 | Hotel Fuglsøcentret, Dragsmurvej 6, Knebel, 8420, Danmark
Den danske rockscene invaderes af kopi og revivalbands. Paradokset har
været et meget stort tomrum, når det gælder verdens måske mest oplagte
revival-mulighed, nemlig Creedence Clearwater Revival.
Til gengæld indleder et nyt, professionelt band nu en offensiv, som uden tvivl
begejstrer og tilfredsstiller alle CCR-entusiaster. Navnet er: CREEDENCE TRIBUTE
CCR blev efter sit gennembrud i 1969 USA`s mest populære rockband. Det skete
med mega-hittene Proud Mary, Bad Moon Rising, Who´ll Stop The Rain, Down On
The Corner, Travelin`Band, Cotton Fields, Have You Ever Seen The Rain, Hey
Tonight, Hello Mary Lou, og mange flere, alle solgt i milliontal over hele verden.
Den bedste hyldest til CCR mener vi gives bedst med, at være tro mod deres mate-
riale og tanker. Det betyder at vi ikke laver egne fortolkninger eller nye arrangementer.
Selv om CCRís originale iørefaldende hits umiddelbart lyder let tilgændelige er de
faktisk overordentlige svære at kopiere. Vi er i bandet derfor gået særdeles grundigt
til værks med en stram balance for præcist at ramme den unikke fusion af rockabilly,
R´n´B, og Cajun som gjorde CCR til noget helt specielt.
Creedence Tribute er:
Sang: Casper Hundebøl – Guitar: Jan Mols – Trommer: Martin Pagaard Wolff
Guitar: Jacob Jensen – Bas: Jan Wolff
Middagen er kl. 17.30, koncerten starter kl. 20.00. Dørene åbnes kl. 19.30.

Peter & De Andre Kopier
2022-08-13 | Hotel Fuglsøcentret, Dragsmurvej 6, Knebel, 8420, Danmark
Over 20 år for fuld Gas!
Alle – inklusive Smukke Linda og Stakkels Jim – troede hele verden ville gå i stå, da Gasolin’ lukkede & slukkede i 1978.
Men, nej! 35 år efter lever musikken stadigvæk stærkt videre i Danmarks bedste Gasolin’ show med Peter & De Andre Kopier, der i 2013 kunne fejre 20 år på bagen som ét af Danmarks mest efterspurgte kopiorkestre. Luftguitaren bliver rusket til Strengelegen. Der er altid gang i Rabalderstræde. Langebro er stadig lang en tidlig mandag morgen, og Smukke Charlie drøner Deruda’ på sin Harley.
Siden 1993 har Peter & De Andre Kopier med største glæde, respekt og kærlighed holdt festen kørende. Der er bal og gang i den, når Kopierne går på scenen; i hallen, på kroen, på stadion. At løse billet til en koncert med Peter & De Andre Kopier er som at løse en returbillet til 70’erne. Det er næsten som at være der selv; det er et super-nostalgisk genhør med de gode, gamle Gas-hits ingen skandinav nogensinde glemmer.
Hvor den tunge start gik fra små caféer, bodegaer og værtshuse, fik Peter & De Andre Kopier pludselig i ’95 så megen succes med at spille Gasolin’s sange, at både radio, Tv og aviser nærmest faldt over hinanden i jagten på historien om bandet i den følgende tid. Succesen var uden overdrivelse “hjemme”.
Samme sommer debuterede Peter & De Andre Kopier på både Midtfyns, Langelands og Skanderborg Festivalen. Året efter fulgte også Samsø og en lang række andre festivaler rundt om i landet.
Og siden har Kopierne spillet for små 2 millioner nostalgikere landet over, fordelt på ca. 2000 koncerter!
Det er blevet sagt i årevis, at Kopierne nærmest er en slags ambassadører for Gasolin’ og de mange minder om en for længst svunden tid, og man kan stadig – uden at blinke – sige:
”Først tror du det er Gasolin’.. –Så tror du det er løgn!”
Peter & De Andre Kopier Danmarks Bedste Gasolin’ Show
Middagen er kl. 17.30, koncerten starter kl. 20.00. Dørene åbnes kl. 19.30.

An Irish Evening
2022-08-27 | Hotel Fuglsøcentret, Dragsmurvej 6, Knebel, 8420, Danmark
Irish Evening 2022 – oplev alle de kendte irske sange, den nye irske sangstjerne samt et forrygende Riverdance-show
Irsk aften byder igen i år på det bedste musik og dans fra den grønne ø. Gæsterne vil opleve trad. irsk musik, sange på irsk, moderne irsk folk, Riverdance-show samt inspirerende foredrag om Irland og gode smagninger af irsk whiskey & irsk øl, så programmet vil appellere til gæster i alle aldre.
Musikken leveres af den nye irske sangstjerne Aoife Scott & Band, som bl.a. er kåret til bedste sangerinde i Irland 2021, Dublin-bandet Billy Treacy & The Scope med ægte irsk musik fra pubberne i Dublin med alle de kendte irske sange og ballader, som de fleste danskere kender og synger med på, samt den meget erfarne og forrygende dansetrup Realta Dance, der laver et Riverdance-show i verdensklasse.

Aoife Scott & Band
“best vocal in Ireland 2021”
Billy Treacy & The Scope
irsk musik fra pubberne i Dublin
Realta Dance – irsk “Riverdance” show I verdensklasse
Foredrag om Irland
Smagning på irsk whisky & øl (tilkøb)
Ølsmagning kl 15:00
Whiskysmagning kl 16:30
Irsk middag
og masser af atmosfære
Download det udførlige musikprogram som PDF her

Hardinger Band - EN HYLDEST TIL BUNDEN
2022-09-02 | Hotel Fuglsøcentret, Dragsmurvej 6, Knebel, 8420, Danmark
Tre originale shubbere, backet up af fantastiske musikere, tager på turné med det mest omfangsrige Shu-Bi-Dua bagkatalog til dato.
Koncerterne spilles i bedste Shu-Bi-Dua stil og Hardinger Band vil levere soundtracket til tusindvis af menneskers ungdoms- og barndomsminder.
Hele turnéen dedikeres som en hyldest til en af Danmarks bedste sangere og den arv Michael Bundensen efterlod os allesammen.
… ”En større hyldest til Michael Bundesen kan jeg ikke forestille mig”, udtaler Michael Hardinger.
Vaccinen kommer! Lad os stå sammen! Livets Skjorte er blevet længere. Hold ud. Fremtiden venter med store dejlige fester!

Middagen er kl. 17.30, koncerten starter kl. 20.00. Dørene åbnes kl. 19.30.

McCartney – ”all the best band”
2022-09-03 | Hotel Fuglsøcentret, Dragsmurvej 6, Knebel, 8420, Danmark
Efter at have spillet Paul McCartney i det internationalt anerkendte Beatles hyldest band “The
Classic Beatles ”, i over 25 år, Fran King fører an i McCartney: Alt det bedste.

Bandet trækker på den enorme katalog af hitsange fra Beatles-årene og årene med Wings,
der spænder over 5 årtier med en af Liverpools mest berømte sønner.

Fran King er fortsat den eneste Paul McCartney hyldest kunstner, der har arbejdet sammen med Sir George Martin (The Beatles Producer) to gange.

Han har også optrådt for den engelske dronning.
“Stemmeligheden er uhyggelig” – citat: SIR GEORGE MARTIN

Middagen er kl. 17.30, koncerten starter kl. 20.00. Dørene åbnes kl. 19.30.

Suzi Quatro
2022-09-10 | Hotel Fuglsøcentret, Dragsmurvej 6, Knebel, 8420, Danmark
Suzi Quatro
(Susan Kay Quatro), født 3. juni 1950 i Detroit i USA, er bassistog sanger.
1974 var hendes største år med monsterhitsene ‘Devilgate Drive’ og ‘The Wild One’, i sidstnævnte fortalte hun kort sin egen historie om den lille, vilde pige, som ikke ville dikke-dikke og strikke, men spille rock og rul og gå i byen med drengene.
I 1978 fik hun endnu et kæmpehit med ‘If You Can’t Give Me Love’, og i 1979 et kæmpehit i hjemlandet USA, som ellers ikke havde været oppe at ringe over hendes musik, med ‘Stumblin In’ en duet med Chris Norman, daværende forsanger i Smokie.
Suzi Quatro er et af de 70’er fænomener, som bliver ved med at dukke op i det ny årtusinde. Men Suzi Quatro er ikke på en reunion tour og hænger ikke fast i fordums store tider.
Suzi Quatro har været aktiv i over 50 år; men formår stadig med sin karakteristiske hæse stemme at nå langt ud over scenekanten.
Middagen er kl. 17.30, koncerten starter kl. 20.00. Dørene åbnes kl. 19.30.

GOLFSKOLE I SKØN NATUR 2022
2022-09-14 - 2022-09-16 | Hotel Fuglsøcentret, Dragsmurvej 6, Knebel, 8420, Danmark
Tag med på en lærerig 3 dages golfskole i Kalø Golf Club. Undervisningen vil omhandle generel svinganalyse, spil på bane med PGA Pro, samt undervisning i det korte spil på og omkring green. Alt sammen i en hyggelig atmosfære, hvor det at have det sjovt, og naturligvis det at blive bedre til at spille golf er vores fælles mål. Jeres kompetente PGA Pro underviser spillere på alle niveauer og har altid dig og dit sving i fokus.

HER BOR DU

Du skal bo på det naturskønne Fuglsøcenter, som ligger i hjertet af Nationalpark Mols Bjerge. Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
GOLFBANEN DU SPILLER PÅ
Kalø Golf Club har 18 skønne huller som er skåret ind i landskabet. Banen er par 72, og har stor afveksling af både par-3, par-4 og par-5 huller. Banen er let kuperet og karakteriseret ved gode brede fairways, gode greens og en fantastisk udsigt ud over Aarhus bugt. Kalø Golf Club råder også over en smuk par 3 bane som ligger i en æbleplantage. Banen er en af Danmarks bedste par-3 baner, og helt klart et besøg værd.

GOLFSKOLEN INDEHOLDER
3 x Spil på banen
3 x Undervisning ved PGA Pro (8 timer i alt) 3 x frokost i Kalø Golf Club (ekskl. drikkevarer) 2 x overnatning
2 x morgenmad
2 x middag/aftensmad
PERIODER
Ingen ledige pt.
For at kunne se og vælge den ønsket dato for dit ophold, skal det først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.

Hent som PDF

Starsailor
2022-09-30 | Hotel Fuglsøcentret, Dragsmurvej 6, Knebel, 8420, Danmark
Starsailor er et engelsk post-Britpop-band, dannet i 2000. Siden dannelsen har bandet inkluderet guitarist og vokalist James Walsh, trommeslager Ben Byrne, bassist James Stelfox og keyboardspiller Barry Westhead. De er bedst kendt for deres single fra 2003 “Silence Is Easy”, der nåede nummer 9 i Storbritannien.
Bandet har udgivet fem studiealbum og har scoret ti Top 40 hitsingler i Storbritannien. Deres første album Love Is Here blev udgivet i 2001, efterfulgt af Silence Is Easy (2003) og On the Outside (2005). Efter udgivelsen af ​​sit fjerde album All the Plans (2009) indgik bandet i forlænget pause indtil 2014, hvor dets medlemmer var involveret i individuelle projekter.
Starsailor annoncerede deres genforening den 23. maj 2014 og begyndte at optræde verden over. Good Souls: The Greatest Hits blev udgivet i september 2015 og indeholdt to nye sange. Et femte studiealbum All This Life blev udgivet i 2017.
Middagen er kl. 17.30, koncerten starter kl. 20.00. Dørene åbnes kl. 19.30.

Johnny Logan
2022-10-07 | Hotel Fuglsøcentret, Dragsmurvej 6, Knebel, 8420, Danmark
Det er ikke alle sangere man kan kalde ‘exceptionelle’. Men det kan man roligt kalde Johnny Logan! Stadig den dag i dag er det ikke lykkes for andre end Johnny at vinde det Europæiske Melodi Grand Prix 3 gange og med mere end 6 millioner solgte albums på verdensplan, har Johnny Logan for længst skrevet sit eget kapitel i musik historien. I 2007 udgav Johnny Logan et album indspillet i Danmark med danske musikere med titlen ”Irish Connection” – dette album blev et kæmpe comeback for Johnny Logan i hele Skandinavien – idet albummet solgte til platin i Danmark og dobbelt platin i Norge og til Guld i Sverige. Successen blev fulgt op af en årelang turné ikke mindst i Danmark, hvor han har en meget stor fanskare.
Johnny Logan fik i januar 2010 et nyt hold fantastiske musikere under ledelse af Rasmus Hedeboe. Disse musikere var også med til indspilningen CD ́en – ‘The Irish Connection 2 – The Irish Soul’ som også blev indspillet i Danmark. Et dejligt album som tager lytteren på en rejse gennem nogle af Irlands mest populære ‘traditionals’ samt en stribe helt nye sange. Dette album blev også en kæmpe succes. Disse to albums “The Irish Connection 1” og “The Irish Soul” ligger altid grunden rent musikalsk til live koncerterne med Johnny Logan & Friends når de optræder – selvfølgelig altid garneret med de 3 vinder sange fra Det Europæiske Melodi Grandprix.
I 2017 udgav Johnny Logan igen et helt nyt album med titlen ”It is what it is” – nye fantastiske velskrevne sange, som Johnny Logan selv har skrevet de fleste af. Super iørefaldende og med god nerve og fantastisk energi, som altid er kendetegnede for verdensstjernen Johnny Logan. Albummet er indspillet i Danmark og med en lang række af de dygtigste musikere, som også er live holdet bag Johnny Logan. Mange af de nye hits vil også være at høre når Johnny Logan & Friends giver koncert rundt omkring i Danmark. Når Johnny Logan i november og december måned også giver julekoncerter, er det også med nogle af de største julesange, som alle kender der er med i showet.
Når Johnny Logan turnerer i Danmark i er det med det fantastiske danske band FRIENDS, nogle fantastiske musikere, som sammen med Johnny Logan leverer et show i absolut topklasse. Publikum er overalt begejstret og bliver taget med storm når JOHNNY LOGAN & FRIENDS går på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Dodo & The Dodo’s
2022-10-08 | Hotel Fuglsøcentret, Dragsmurvej 6, Knebel, 8420, Danmark
Dodo & The Dodo’s – ”Lev Livet”
36 år som orkester er en smal sag, når man hedder Dodo & The Dodo’s. Og netop derfor lægger de igen landet ned, når de tager på deres “Lev Livet”-turné i efteråret 2022.
Om du befinder dig i øst eller vest, nord eller syd, kan du se frem til en hitparade i særklasse, hvor vi alle får lov til igen at stå skulder mod skulder.
“Lev Livet”-turnéen indbyder til at sætte lidt mere kulør på tilværelsen, men også til at opleve en uformel stund med et af Danmarks mest velspillende orkestre, der garanterer velkendte ørehængere til alle der vil holde en fest..
Som nogle af Danmarks fremmeste pop-ambassadører, der gennem næsten fire årtier har spillet i alle afkroge af landet, kan der ikke slåes en tyk nok streg under, hvor meget Dodo & The Dodo’s glæder sig til at besøge scener i nær og fjern – specielt nu, når publikum igen kan skråle i kor uden mundbind på.
Middagen er kl. 17.30, koncerten starter kl. 20.00. Dørene åbnes kl. 19.30.

Hymner & Ukrudt
2022-10-14 | Hotel Fuglsøcentret, Dragsmurvej 6, Knebel, 8420, Danmark
En aften i Dissing/Andersens Univers
Med:
Rasmus Dissing – vokal
Henrik Gunde – piano
Jens Jefsen – bas
Morten Lund – trommer

“Hymner & Ukrudt” er kvartetten, der hylder det legendariske samarbejde mellem forfatter/komponist Benny Andersen og troubadour Povl Dissing – et samarbejde, der nok må betegnes som værende noget nær grundstof i dansk musik og lyrik. Med debutudgivelsen “Svantes Viser” i 1973 skabte de to en tidløs klassiker, som i dag har kultstatus.
Orkesteret med Rasmus, Henrik, Jens og Morten er opkaldt efter et af de andre legendariske albums som de to legender udgav i 1984.
“Hymner & Ukrudt” spiller det kendte og elskede repertoire og publikum vil opleve klassiske sange som “Svantes Lykkelige Dag”, “Barndommens Land”, “Aftentur med Rosalina”, “Hymne til natten”, “Tidseltango” og flere “Benny klassikere” i nye friske fortolkninger, men naturligvis med respekt for den originale stil og lyd.
I front – Rasmus Dissing…ja, efternavnet taler for sig selv. Rasmus er naturligvis vokset op med sin fars fortolkninger, men står nu frem med sin helt egen personlige stil og stemme, og tilfører ny magi til Bennys geniale tekster.
Ved klaveret – Henrik Gunde. Uden sammenligning Danmarks mest udadvendte, kreative- og humørfyldte pianist. Kendt og elsket fra utallige sammenhænge.“Gunde” tilføjer netop den humor og finurlighed som passer så fortrinligt til melodierne.
Og sidst men ikke mindst den “originale rytmegruppe” Jens Jefsen & Morten Lund. De to optrådte med Dissing/ Andersen i årtier, og har sammen udviklet en helt unik akkompagnementsstil – nærmest som en slags meddigtende rytmegruppe.
Forvent genkendelsens glæde, men forvent også helt nye farver og nuancer i det elskede repertoire.
Med “Hymner & Ukrudt” får publikum med garanti den allerbedste- og mest originale koncertoplevelse i Dissing/ Andersen universet. En herlig aften med levende musikalsk samspil – masser af smil, eftertænksomhed og dejligt befriende latter, præcis som Benny & Povl elskede det…

Middagen er kl. 17.30, koncerten starter kl. 20.00. Dørene åbnes kl. 19.30.

DR Hook starring Dennis Locorriere
2022-10-15 | Hotel Fuglsøcentret, Dragsmurvej 6, Knebel, 8420, Danmark
Dr Hook (med Dennis Locorriere i hovedrollen) fortsætter deres enormt populære fejring af 50 års jubilæum med en spændende tilbagevenden til Danmark.
Fans har været begejstrede for at se bandet vende tilbage til live-shows i 2022 efter succesen med deres 50-års jubilæumsturné, som oprindeligt blev udskudt under den verdensomspændende pandemi og derefter fortsatte i slutningen af ​​2021 – inklusive betydningsfulde, udsolgte optrædener på spillesteder i hele Europa og ud over.
Dr Hook – berømt for så tidløse klassikere som ‘Sylvia’s Mother’, ‘Only Sixteen’, ‘A Little Bit More’ ‘The Millionaire’ og ‘When You’re in Love with a Beautiful Woman’, kan ikke vente med at begynde næste etape af turnéen og ser frem til at vende tilbage til nogle af deres yndlingsbyer i Danmark og spille nogle virkelig vidunderlige spillesteder rundt om i landet.
I en takbesked til Dr Hooks loyale fans sagde forsanger Dennis Locorriere:
“Bandet og jeg vil gerne takke alle, vi allerede har set ved 50. show, vi havde det så fantastisk med jer alle!
“Nu er vi spændte og ser frem til de shows, vi laver i år, især da vi tilføjer flere shows i flere lande. Vi er alle så begejstrede for den respons, vi har fået indtil videre på denne ‘særlige’ tour. Det betyder alverden for os”.
Så slut dig til Dr Hook og lad de hårde tider bag dig, i det mindste et stykke tid.

Middagen er kl. 17.30, koncerten starter kl. 20.00. Dørene åbnes kl. 19.30.
